ഹിന്ദു ക്ഷേത്രങ്ങളുടെ പണം കൊണ്ടായിരിക്കാം സ്ഥാപനം നടക്കുന്നത്, പക്ഷെ ജോലിയ്ക്ക് മുസ്ലീങ്ങളെയും, ക്രിസ്ത്യാനികളെയും നിയമിക്കണം ഹൈക്കോടതിയില് മുസ്ലിം യുവാവിന്റെ ഹര്ജി Hindu Institutions ചെന്നൈ: ഹിന്ദുക്കള് നടത്തുന്ന സ്ഥാപനങ്ങളില് Hindu Institutions ജോലിയ്ക്ക് മുസ്ലീങ്ങളെയും, ക്രിസ്ത്യാനികളെയും നിയമിക്കണമെന്ന് ആവശ്യപ്പെട്ട് ഹൈക്കോടതിയില് ഹര്ജി. മദ്രാസ് ഹൈക്കോടതിയിലാണ് റിട്ട് ഹര്ജി ഫയല് ചെയ്തിരിക്കുന്നത്. ഹിന്ദു മത, ചാരിറ്റബിള് എന്ഡോവ്മെന്റുകള് നടത്തുന്ന വിദ്യാഭ്യാസ സ്ഥാപനങ്ങളിലെ തസ്തികകളിലേക്ക് ഹിന്ദുക്കളെ മാത്രം നിയമിക്കുന്നത് ചോദ്യം ചെയ്താണ് ഹര്ജി നല്കിയിരിക്കുന്നത്. ചെന്നൈ കൊളത്തൂരിലെ അരുള്മിഗ കപാലീശ്വരന് ആര്ട്സ് ആന്ഡ് സയന്സ് കോളേജ് ഓഫീസ് അസിസ്റ്റന്റ് തസ്തികയിലേയ്ക്ക് അപേക്ഷ നല്കിയ എ.സുഹൈല് ആണ് ഹര്ജി ഫയല് ചെയ്തത്. ഹിന്ദു ക്ഷേത്രങ്ങളുടെ നടത്തിപ്പിനും ഭരണനിര്വ്വഹണത്തിനുമുള്ള ഉത്തരവാദിത്തം ഹിന്ദു മത, ചാരിറ്റബിള് എന്ഡോവ്മെന്റ് എന്ന വിഭാഗത്തിനാണ്. അതുപോലെ, അവരുടെ പ്രാഥമിക വരുമാന മാര്ഗം ക്ഷേത്രത്തിന് Hindu Temples നല്കുന്ന സംഭാവനകളും ക്ഷേത്രങ്ങളുടെ നടത്തിപ്പുമായി ബന്ധപ്പെട്ട മറ്റ് ആസ്തികളുമാണ്. എന്നാല് ഹിന്ദു എന്ന വാക്കിന്റെ പേരില്, മറ്റ് മതവിശ്വാസികളെ ഈ സ്ഥാപനങ്ങളില് ജോലിയ്ക്ക് അപേക്ഷിക്കുന്നതില് നിന്ന് വിലക്കാന് കഴിയില്ല എന്നാണ് ഹര്ജിയില് പറയുന്നത്. അസിസ്റ്റന്റ് പ്രൊഫസര്, ഫിസിക്കല് ഡയറക്ടര്, ലൈബ്രേറിയന്, അസിസ്റ്റന്റ്, ജൂനിയര് അസിസ്റ്റന്റ്, ഓഫീസ് അസിസ്റ്റന്റ് എന്നീ തസ്തികകളിലേക്ക് വാക്ക്ഇന് ഇന്റര്വ്യൂവിന് ഹാജരാകാന് ഹിന്ദു അപേക്ഷകരെ മാത്രം വിളിച്ചുകൊണ്ട് ഒക്ടോബര് 13ന് കൊളത്തൂര് കോളേജ് പുറത്തിറക്കിയ റിക്രൂട്ട്മെന്റ് വിജ്ഞാപനം റദ്ദാക്കണമെന്നും സുഹൈല് കോടതിയില് ആവശ്യപ്പെട്ടു ജോലിക്ക് അപേക്ഷിക്കാന് ഹിന്ദുക്കളെ മാത്രം അനുവദിക്കുന്ന മാനദണ്ഡം കാരണം, 2021 ഒക്ടോബര് 18ന് നടന്ന കോളേജില് ഓഫീസ് അസിസ്റ്റന്റ് തസ്തികയിലേക്ക് വാക്ക്ഇന്ഇന്റര്വ്യൂവില് പങ്കെടുക്കാന് കഴിഞ്ഞില്ലെന്ന് ഹര്ജിയില് പറയുന്നു . അധ്യാപക, അനധ്യാപക തസ്തികകള്ക്ക് മതപരമായ ചടങ്ങുകളുമായി യാതൊരു ബന്ധവുമില്ലെന്നും ഹര്ജിയില് പറയുന്നു. മുകളിലുള്ള തസ്തികയിലേക്ക് ഹിന്ദുക്കളെ മാത്രമേ നിയമിക്കാവൂ എന്ന വ്യവസ്ഥ ഭരണഘടനാ വിരുദ്ധമാണ് എന്നും ഹര്ജിയില് ആരോപിക്കുന്നുണ്ട്.